JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Hamas jätkab sõjategevust Iisraeli vastu
Kuninglik visiit Iisraelis
Rahukõnelustel puhub vastutuul
Gazat valitsev Hamas
intensiivistas märtsis alanud sõjategevust Iisraeli vastu.
Massimeeleavaldused jätkusid rakettide,
plahvatavate heelium-õhupallide, tuulelohede ja Molotovi kokteilidega.
Nende tulemusel on hävinenud juba tuhandeid hektareid põllumaad,
metsa ja loodusparke.
Iisraeli valitsus on tuulelohede ja õhupallide suhtes veidi jõuetu,
sest neid läkitavad peamiselt naised, lapsed ja noored,
kellega ei saa tegeleda samamoodi
nagu täiskasvanute ja Hamasi militantide vastu.
Kuna Hamasil lasub põhivastutus ka nende tegude eest,
on Iisrael vastanud igale enda vastu suunatud rünnakule.
Eelmine nädal alustas Hamas Gazast taas rakettide tulistamist.
Iisraeli poole lasti 45 raketti
ja vastuseks hävitasid Iisraeli Õhujõud Gaza sektoris
25 Hamasi ja Islamidžihaadi objekti.
Rahvusvaheline üldsus pole Hamasi tegevust kuidagi hukka mõistnud,
kuigi on selle terrorirühmituseks määratlenud.
Nii USA kui Iisrael on teatanud,
et lahkuvad ÜRO Inimõiguste Nõukogust UNHRCst.
Mõlema valitsuse teatel on põhjuseks nõukogu pea täielik loobumine
algsest erapooletust ja võrdsust taotlevast hoiakust.
Iisraeli on UNHRCs hukka mõistetud kaheksa korda tihemini
kui näiteks Põhja-Koread, kelle UNHRC on kuulutanud
enim inimõigusi rikkuvaks riigiks maailmas.
Kokku on Iisraeli UNHRCs hukka mõistetud üle 80 korra
ehk rohkem kui kõiki maailma riike kokku.
Umbes kahe nädala eest
nähti Gaza ja Iisraeli piirimärulites huvitavat episoodi.
Meedia avaldas toona pilte hukkunud beebist,
kes Hamasi väitel suri Iisraeli armee kasutatud pisargaasi tõttu.
Ühe teise Iisraeli luureteenistuse operatsiooni vältel vangistatud
palestiinlasest infiltreeruja ülekuulamisel paljastas too aga,
et Hamasi sõjalise tiiva juht Yahya Sinwar
oli maksnud lapse vanemaile 8000 seeklit ehk ca 2200 USD,
et nood tooksid oma varem surnud 8-kuise lapse Iisraeli piirile
ja ütleksid, et ta suri pisargaasi tõttu.
Lisaks oli Iisraeli tungida püüdnud gazalane Mahmoud Omar
samast suguvõsast beebiga,
kelle surma püüdis Hamas Iisraeli kaela ajada.
Ungari rahvusvahelisi lende tegev odavlennufirma Wizz Air
tegi reisijatele eelmine nädal geograafilist šokiteraapiat,
kui Riiast Tel Avivi suundunud lennuk Iisraeli jõudis.
Kui lennk maandus Tel Avivis, Ben Gurioni lennujaamas,
tervitas kapten tavakohaselt reisijaid riiki, kuid mitte Iisraeli,
vaid Palestiinasse, maitsma jasmiinide ja oliivide lõhna,
nagu ta luuleliselt väljendas.
Uudiste lindistamise ajaks poldud Wizz Airist veel kommenteeritud
ametlikult toimunud segadust lennuväljade ja riiginimede suhtes.
Wizz Air lennutab siiski Iisraeli ja sealt välja
ca 350 000 reisijat aastas.
Antud lend oli palunud ka maandumisluba Tel Avivis,
mitte Ramallah's.
Iisraeli Kosmosetehnika Amet koos riigi sõjatehnikaametitega
on arendanud õhukaitse jaoks uue ülehelikiirusega raketi
nimega Rampage ehk Märatsemine või Raevuhoog.
Tegu on õhk-maa-raketiga, mis on 4,7 m pikk,
kaalub 570 kg, millest lõhkepea moodustab ca 150 kg
Kuna rakett on ülikiire, on selle tööraadius vaid 150 km,
kuid seetõttu on radaril seda väga raske märgata.
Raketti juhitakse GPS-tehnika abil ja seda võib paigaldada pea kõigisse
Iisraeli Õhujõudude olemasolevatesse hävituslennukitesse.
IMI ehk Iisraeli Sõjatööstusameti juht Eli Reiter ütles,
et kui neli hävitajat varustatakse nelja Rampage raketiga,
suudetakse tabada sõjalisi sihtmärke ka sellistes kohtades ja tingimustes,
mis on seni võimatud olnud.
Sõnum on ilmselt suunatud ka Iraanile.
Inglise prints William, Cambridge'i hertsog,
külastas käesoleval nädalal Lähis-Ida ringreisi käigus ka Iisraeli.
Kuigi Suurbritannia kuningakoda andis mõista,
et printsi visiit on vaid eraviisiline,
on see siiski juba ette poliitilise sõnumiga looritatud.
Kuningakoja ametliku programmi järgi
külastab prints lisaks Jordaaniale ja Iisraelile ka Ramallah't,
kus kohtub palestiinlaste juhtkonnaga.
Iisraeli-reisi kava sisaldab lisaks Tel Avivile
visiite Jeruusalemma ja Õlimäele, kus prints külastab vanavanaema,
kunagise Kreeka printsess Alice'i hauda.
Prints käib ka Nutumüüril ja Templimäel,
mis kõik asuvad nn Ida-Jeruusalemmas
ja on seega Inglise kuningakoja tõlgenduse järgi
endiselt osa okupeeritud Palestiinast.
Seda aga ei peeta kahjulikuks kahepoolsetele suhetele,
sest Inglismaa on üks Iisraeli olulisemaid kaubanduspartnereid
ja seda juba aastakümneid.
Inglismaal tegutseb ca 400 Iisraeli ettevõtet
ja kaubavahetus maade vahel ületas mullu 7 mrd USD piiri,
kasvades võrreldes eelnenud aastaga lausa ca 25 protsenti.
USA presidendi saadetud toimkond
on püüdnud jätkuvalt palestiinlasi kõnelustelauda tuua,
kuid seni edutult.
Delegatsiooni juhtiv Jared Kushner ütles intervjuus ajalehele Al Quds,
et vaevalt Abbas suudab või tahab
Iisraeliga mingit rahu taotlevat lepingut teha.
Palestiinlaste juhtkond teatas aga Saeb Erekati suu läbi taas selgelt,
et ükski kõnelustelahendus, kus USA on dikteerivaks pooleks
ja mis ei hõlma Jeruusalemma palestiinlaste huvide kohaselt,
läbi ei lähe.
President Trump esitleb siiski oma Lähis-Ida rahuplaani algatust
veel lähinädalail ning selle ja teiste aktuaalsete uudistega
oleme taas eetris pärast suvepuhkust.
Hea vaataja! Sellised olid tänased Jeruusalemma Uudised.
Päevakajalised uudised jäävad nüüd suvepuhkusele,
kuid selle asemel jätkuvad laupäeviti kogu juulikuu vältel
tavapärasel eetriajal erisaated.
Käsitleme huvitavaid eriteemasid, nagu Jeruusalemma templeid,
alates kogudusetelgist ja lõpetades kahe tulevasega -
nn kolmanda templi ja viimase Hesekieli millenniumiaja templiga.
Seega tasub kanalit jälgida.
Palvetage jätkuvalt Jeruusalemma ja Iisraeli rahu eest!
Jeruusalemma Uudiste poolt soovin teile õnnistatud suveaega!
Uudistega jätkame taas 4. augustil. Shalom!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee